Základná škola s materskou školou Likavka

**Výchovný program školského klubu detí**



**ŠKOLSKÝ KLUB DETÍ**

**pri Základnej škole s materskou školou Likavka**

Školská 480, 03495 Likavka

**VÝCHOVNÝ PROGRAM**

|  |  |
| --- | --- |
| Názov školy: | Základná škola s materskou školou Likavka |
| Druh školského zariadenia: | školský klub detí |
| Typ školského zariadenia: | štátne |
| Názov ŠKVP | Pre šťastný úsmev detí |
| Výchovný jazyk: | slovenský |
| Forma výchovy a vzdelávania: | poldenná |
| Dátum prerokovania v pedagogickej  rade školy: | 25. 8. 2023 |
| Dátum prerokovania v Rade školy: | 7. 9. 2023 |
| Platnosť výchovného programu: | 1. 9. 2023 – 30. 6. 2027 |
| Zriaďovateľ: | Obec Likavka Jánovčíkova 815  034 95 Likavka |

**Pečiatka a podpis riaditeľa školy**

**Obsah:**

|  |  |
| --- | --- |
| **1 Názov programu a charakteristika ŠKD SMEJKO**  1.1 Zameranie školského klubu detí  1.2 Charakteristika školského klubu detí  1.3 Charakteristika detí v ŠKD | **4**  **4**  **6**  **6** |
| **2 Ciele a poslanie výchovy**  2.1 Hlavné ciele | **7**  **7** |
| **3 Výchovný jazyk** | **8** |
| **4 Formy výchovy a vzdelávania** | **8** |
| **5 Tematické oblasti výchovy**  5.1 Rozdelenie, charakteristika a ciele TOV  5.1.1 Komunikácia a práca s informáciami  5.1.2 Sebarozvoj a svet práce  5.1.3 Zdravie a subjektívna pohoda  5.1.4 Spoločnosť a príroda  5.1.5 Kultúra a umenie | **10**  **11**  **11**  **11**  **12**  **13**  **13** |

***1 Názov programu a charakteristika ŠKD***

Výchovný program Školského klubu detí Smejko s názvom „Pre šťastný úsmev detí“vychádza a nadväzuje na Štátny vzdelávací program a Školský vzdelávací program ZŠ s MŠ Likavka. Už samotný názov ŠKD - Smejko, poukazuje na budúci profil absolventa tohto školského zariadenia:

S – samostatný v plnení si školských povinností,

M – mysliaci tvorivo, s využitím fantázie,

E – empatický voči ostatným deťom a svojmu okoliu,

J – jedinečný v svojich prejavoch,

K – komunikatívny s využitím spisovnej podoby materinského jazyka, ale aj ovládaním

prvkov nárečia kraja, v ktorom žije,

O – optimistický v pohľade na súčasnosť aj budúcnosť.

***1.1 Zameranie školského klubu detí***

ŠKD sa má stať pre dieťa miestom, kde sa bude cítiť bezpečne a príjemne. Môže sa

rozvíjať po všetkých osobnostných stránkach, cítiť podporu a povzbudenie dospelého človeka, naučiť sa dôvere a vzájomnej komunikácii. Pochopí, že je rovnako dôležité ako ktokoľvek iný a buduje si zdravé sebavedomie, ktoré mu v budúcnosti pomôže prekonávať životné prekážky. Profilácia nášho ŠKD preto spočíva v jeho rôznorodosti. V našom školskom klube na jednej strane predkladáme deťom množstvo spôsobov na ich rozvoj, na strane druhej rešpektujeme vlastné záujmy detí, ktoré im umožňujeme rozvíjať a tým predísť možnosti stretu s patologickými javmi v spoločnosti.

ŠKD je súčasťou základnej školy a tak úlohy zo Školského vzdelávacieho programu sa

aplikujú v praxi i v školskom klube detí v týchto oblastiach:

**Výchova k zdravému životnému štýlu** zahŕňa výchovu k zodpovednosti za svoju osobu, za svoje zdravie, výchovu k správnym stravovacím návykom, dodržiavanie pitného režimu, režimu dňa, dodržiavanie telesnej kultúry, osobnej hygieny, posilňovanie telesnej zdatnosti, otužovanie, rozvíjanie citovej stránky osobnosti, posilňovanie citových väzieb, obohacovanie osobnosti estetickými zážitkami, výchovu k získavaniu a zdokonaľovaniu pracovných návykov a zručností.

**Posilňovanie komunikačných zručností** tvoriacich základ sociálnych zručností zahŕňa

kultiváciu slovného prejavu, rozvíjanie slovnej zásoby a schopnosti ju primerane používať, ale tiež schopnosti počúvať, komunikáciu a uplatnenie osobnosti v skupine, komunikáciu v rôznych sociálnych prostrediach.

**Zvyšovanie sociálnych kompetencií** vyžaduje rozvíjať sociálne zručnosti a postoje v interpersonálnych vzťahoch, vedúce k zodpovednosti za svoje správanie a konanie, k vlastnej zodpovednosti, vytvárať schopnosti slobodne a zodpovedne riešiť konkrétne sociálne situácie na základe sebaregulácie, usilovať sa o dôveryhodnosť, pravdovravnosť, morálne kvality a posilňovať schopnosti objektívne hodnotiť svoje konanie a prijímať dôsledky svojho správania a konania. Ovládať negatívne citové reakcie, vysporiadať sa so stresom, prekonávať náročné životné situácie, nepodliehať im, pretože hrou si môžeme cvičiť prekonávanie ťažkých situácií, vyrovnávať sa s nedostatkami a neúspechmi.

Školský klub detí bude vo výchovno-vzdelávacom procese preferovať procesy

potrebné na **zmenu tradičnej školy na tvorivo humanistickú,** čo zahŕňa:

* tvorivú aktivitu človeka,
* pozitívny vzťah k sebe, k iným, k práci,
* efektívnu komunikáciu a spoluprácu medzi ľuďmi ,
* celoživotné vzdelávanie ako prispôsobovanie sa meniacim životným

podmienkam,

* kreativitu pri chápaní sveta ako neustále otvorený systém umožňujúci

zdokonalenie a zlepšenie.

Školský klub detí:

* zabezpečuje odpočinok – odpočinkové činnosti,
* zabezpečuje relaxáciu – rekreačné činnosti,
* zabezpečuje zmysluplné využívanie voľného času detí prostredníctvom plnenia cieľov tematických oblastí výchovy,
* vedie deti k sebaobslužným činnostiam,
* realizuje verejnoprospešné činnosti,
* pri príprave na vyučovanie prakticky využíva poznatky z vyučovania a prehlbuje ich didaktickými hrami,
* zohľadňuje rôzne režimové momenty,
* zabezpečuje sebarealizáciu dieťaťa, jeho socializáciu najmä formou spoločenských vzťahov, umožňuje individuálny prístup k deťom.

**bezpečuje zmysluplnú realizáciu činností v školských kluboch detí zameranú na:**

** oddych v čase mimo vyučovania a v čase školských prázdnin,**

** záujmovú činnosť,**

** prípravu na vyučovanie,**

****

**Úlohou ŠKD** je cieľavedomá, zámerná a kvalifikovaná výchovno-vzdelávacia práca s deťmi v čase mimo vyučovania, ktorá rešpektuje princípy a ciele výchovy a vzdelávania, vychádzajúce zo štátneho a školského vzdelávacieho programu, ale zároveň akceptuje reálne potreby a požiadavky detí, rodičov i zriaďovateľa, meniace sa vonkajšie i vnútorné podmienky školy, požiadavky ochrany a bezpečnosti detí v prostredí ŠKD, dodržiava psychohygienické požiadavky. Má deťom umožniť rozvíjať ich osobnostný potenciál, záujmy a vzdelávacie potreby v podporujúcom prostredí uplatňujúcom požiadavky na výchovu mimo vyučovania a výchovu vo voľnom čase.

Vychádza z legislatívnych podmienok fungovania školských klubov detí a ich špecifík,

pre ktoré je typické, že:

* prijímanie detí do týchto zariadení nepodlieha prijímaciemu konaniu,
* účasť detí na výchovno-vzdelávacej činnosti sa zakladá na rozhodnutí

jedinca/zákonných zástupcov dieťaťa,

* činnosti a aktivity školského klubu detí vychádzajú zo záujmov detí, čím je

vytváraný dostatočný priestor pre individuálny prístup a vlastné tempo činnosti,

* časová voľnosť umožňuje flexibilitu vo využívaní rozmanitých foriem a metód

práce a vo využívaní rozmanitých priestorov na ich realizáciu.

Dôležitým **princípom** **výchovy** pre 21. storočie je:

* rovnoprávnosť prístupu k výchove a vzdelávaniu so zohľadnením potrieb jednotlivca,
* inkluzívne vzdelávanie,
* zákaz všetkých foriem diskriminácie a segregácie,
* zákaz používania všetkých foriem telesných trestov a sankcií,
* posilnenie výchovnej stránky výchovno-vzdelávacieho procesu prostredníctvom aktivít, zameraných na rozvoj citov a emócií, motivácie a záujmov, socializácie a komunikácie, na mravné hodnoty a tvorivosť,
* zákaz sprístupňovať také informácie, ktoré by viedli k narušovaniu mravnosti alebo by podnecovali k národnostnej, rasovej, či etnickej nenávisti alebo iným formám intolerancie.

**Funkcie a činnosti ŠKD**

Školský klub detí je organickou súčasťou školy a plní podobné funkcie ako škola.

Medzi funkcie ŠKD patrí:

* **odpočinkovo-rekreačná** - je najtypickejšia funkcia školského klubu detí, je to

čas pre odpočinok, regeneráciu, zábavu, hru,

* **formatívna funkcia (výchovno-vzdelávacia)** - v ŠKD prebieha výchovno-

vzdelávací a sebavzdelávací proces inými metódami a formami ako v škole, ŠKD

zabezpečuje zmysluplné využívanie voľného času detí prostredníctvom plnenia cieľov TOV,

* **sebarealizačná funkcia** - slúži na uspokojovanie špecifických individuálnych

záujmov a potrieb každého dieťaťa,

* **sociálna funkcia** - dieťa je pod dohľadom vychovávateľa od jeho príchodu až do

jeho odchodu z ŠKD, okrem kvalifikovanej pedagogickej starostlivosti o deti, poskytuje ŠKD možnosti kompenzovať rozdiely v materiálnych a ekonomických podmienkach,

* **socializačná funkcia -** deti vstupujú do nových sociálnych väzieb, tým že sa stávajú

členmi nových sociálnych skupín,

* **preventívna funkcia** - zmysluplné využívania voľného času ako účinná prevencia

pred sociálno-patologickými javmi,

* **zdravotno-hygienická/kompenzačná/ funkcia** - kompenzačná, odpočinková,

relaxačná a rekreačná činnosť. Sú to aktivity umožňujúce regeneráciu psychických a fyzických síl. Platí tu zákon rytmu zmeny prostredia, druhu a charakteru činnosti, zmena sociálneho prostredia.

* 1. ***Charakteristika školského klubu detí***

Školský klub detí pri základnej škole s materskou školou v Likavke je zariadenie

s poldennou starostlivosťou a je súčasťou základnej školy. Navštevuje ho približne 90% všetkých žiakov I. stupňa. Deti pracujú v troch oddeleniach. Stravovanie detí je zabezpečené v školskej jedálni. Počas celej prevádzky školského klubu majú deti zabezpečený pitný režim. Okrem svojho výchovno-vzdelávacieho poslania je školský klub detí zároveň aj miestom sociálnej služby pre rodičov a miestom uspokojovania sociálnych potrieb detí.

**Sociálna služba (určené pre rodičov, respektíve zákonných zástupcov detí):**

* dozor nad deťmi
* zabezpečovanie odberu stravy deťmi v školskej jedálni
* starostlivosť o deti v čase, keď sú rodičia zamestnaní
* povinný pobyt detí na čerstvom vzduchu
* prechod medzi vyučovaním v triedach a pobytom doma
* prechod medzi vyučovaním a odchodom na iné vzdelávacie aktivity (ZUŠ, krúžky)
* príprava na vyučovanie - vypracovanie domácich úloh

**Uspokojovanie sociálnych potrieb detí (určené pre deti):**

* zabezpečuje odpočinok – odpočinkové činnosti
* zabezpečuje relaxáciu – rekreačné činnosti
* zabezpečuje zmysluplné využívanie voľného času detí podľa tematických oblastí výchovy
* vedie deti k sebaobslužným činnostiam
* realizuje verejnoprospešné činnosti
* pri príprave na vyučovanie prakticky využíva poznatky z vyučovania a prehlbuje ich didaktickými hrami
* zahŕňa rôzne režimové momenty
* zabezpečuje sebarealizáciu dieťaťa jeho socializáciu najmä formou spoločenských vzťahov, umožňuje individuálny prístup k deťom

***1.3 Charakteristika detí v ŠKD***

Školský klub navštevujú deti z Likavky, Martinčeka, Valaskej Dubovej a Ružomberka. Dochádzajúce deti odchádzajú školským spojom, respektíve ostatnými prímestskými spojmi podľa času odchodu v Žiadosti o prijatie do ŠKD, resp. časového rozvrhu krúžkovej činnosti.

**Podmienky pre výchovu a vzdelávanie žiakov so špeciálnymi vzdelávacími potrebami**

ŠKD navštevuje veľa šikovných a talentovaných detí. Pribúdajú však aj deti so

špeciálnymi výchovno-vzdelávacími potrebami. Naše skúsenosti ukazujú, že práca s nimi si vyžaduje individuálny prístup. ŠKD vytvára svojim poňatím podmienky pre rozvoj žiakov so špeciálnymi výchovno-vzdelávacími potrebami, ponúka možnosť začleňovania detí so zdravotným i sociálnym znevýhodnením, mimoriadne nadaní žiaci môžu rozvíjať svoje vlohy individuálne pod vedením skúsených pedagógov. Samozrejme pri práci so žiakmi so špeciálnymi výchovno-vzdelávacími potrebami je žiadúce využívanie informácií od rodičov, kolegov, špeciálneho pedagóga, ale i školských poradenských zariadení.(CPP).

1. ***Ciele a poslanie výchovy***

***2.1 Hlavné ciele***

Školský klubu detí poskytuje východiskovú bázu pre postupné rozvíjanie kľúčových

kompetencií detí ako základu všeobecného vzdelania prostredníctvom nasledujúcich cieľov :

* rozvíjať spôsobilosti kľúčové pre život v 21. storočí v prepojení na ciele a profil absolventa základného vzdelávania,
* rozvíjať spôsobilosti oceňovať voľný čas ako hodnotu, využívať ho zmysluplne a racionálne pre svoj rozvoj,
* rozvíjať spôsobilosti plánovať a vyberať si vhodné činnosti na participáciu, rekreáciu a relaxáciu,
* podporovať inkluzívny a individualizovaný (diferencovaný, personalizovaný) prístup vo výchove a vzdelávaní, v centre ktorého stojí dieťa, jeho osobnostný potenciál a výchovno-vzdelávacie potreby,
* podporovať podnikavosť, iniciatívnosť, tvorivosť a prirodzenú zvedavosť pri poznávaní sveta okolo seba,
* uplatňovať a chrániť práva dieťaťa v spolupráci s rodinou, zriaďovateľom a ďalšími zainteresovanými stranami (partnermi) podieľajúcimi sa na výchove,
* zabezpečiť oddych a relaxáciu detí po vyučovaní v škole,
* rozvíjať záujmy a napĺňať novovynárajúce sa potreby súčasných detí,
* podporovať aktivity vzťahujúce sa ku škole,
* zabezpečovať deťom podmienky na prípravu na vyučovanie.
* zvyšovať kvalitu života detí zvyšovaním **subjektívnej pohody** (well – being), čo

zahŕňa zdravie, životnú spokojnosť, pocit zmysluplnosti, sebapoznanie, absenciu emočných problémov. Orientuje sa na *fyzické potreby* – fyzické zdravie, zdravý životný štýl, spánok, stravu, šport, odpočinok, *sociálne potreby* – kvalitné vzťahy, vlastné miesto v spoločnosti, individuálny rozvoj, schopnosť riešiť problémy,

* rozvíjať interpersonálne, tzv. mäkké zručnosti (soft skills) – schopnosť kooperovať

v tíme, konať, riešiť konflikty, kriticky myslieť, rozhodovať. Tieto mäkké zručnosti majú vzťah k emočnej inteligencii (EQ) a sú doplnkom k tvrdým zručnostiam (hard skills),

* rozvíjať komunikačné, sociálne, občianske a kultúrne kompetencie detí,
* rozvíjať kompetencie k zmysluplnému využívaniu voľného času,
* vytvárať priestor pre tvorivé aktivity,
* poskytovať deťom priame zážitky,
* určovať pravidlá a kontrolovať ich dodržiavanie,
* motivovať k dobrovoľnosti a tým k spokojnosti s pobytom v ŠKD,
* podporovať rozvoj intrapersonálnych a interpersonálnych spôsobilostí, účinne

spolupracovať, rozvíjať si sociálnu vnímavosť a citlivosť k ostatným deťom, učiteľom, rodičom a ostatným ľuďom a k svojmu širšiemu prírodnému a kultúrnemu okoliu,

* naučiť deti uplatňovať svoje práva a súčasne plniť svoje povinnosti, niesť

zodpovednosť za svoje zdravie a aktívne ho chrániť a upevňovať,

* aplikovať takú výchovu, ktorá by viedla deti k zdravému životnému štýlu,

k posilňovaniu komunikačných zručností, zvyšovaniu sociálnych kompetencií, schopnosti spolupráce, rozvoju tvorivosti a fantázie, aktívnemu odpočinku a formovaniu správnych životných postojov.

Ideálom výchovy a vzdelávania by mal byť zdravý, šťastný, čestný, vzdelaný a tvorivý človek. Výchovno-vzdelávaciu činnosť chceme smerovať k príprave žiakov na život, ktorý od nich vyžaduje, aby boli schopní kriticky a tvorivo myslieť, rýchlo a účinne riešiť problémy.

***3 Výchovný jazyk***

Výchovným jazykom v školskom klube detí je štátny jazyk Slovenskej republiky –

slovenský jazyk. Našou snahou je, aby deti používali spisovný jazyk nielen v písomnej, ale aj v ústnej forme.

***4 Formy výchovy a vzdelávania***

Forma výchovy je organizačná jednotka, zameraná na realizovanie obsahu cieľov výchovy, pričom sa uplatňujú viaceré výchovno-vzdelávacie metódy a prostriedky, rešpektujú výchovné zásady a prebieha interakcia medzi vychovávateľom a vychovávaným.

Základnou organizačnou jednotkou v školskom klube je **oddelenie ŠKD**. Základnou organizačnou formou výchovy je **individuálna alebo skupinová výchovno-vzdelávacia aktivita** v oddelení ŠKD a **výchovno-vzdelávacie jednotky TOV**.

**Z hľadiska počtu účastníkov:**

* hromadné (koncerty, hromadné besedy, prednášky)
* skupinové (v záujmovom útvare, súbore, klube)
* individuálne (pri individuálnej práci, napr. hra na hud. nástroj)

Výchovu mimo vyučovania v ŠKD uskutočňujeme formou výchovno-vzdelávacieho pôsobenia na dieťa, ktoré zvyčajne trvá štyri roky a prebieha v týždňových cykloch. Počas plnenia povinnej školskej dochádzky v primárnom vzdelávaní základnej školy je dochádzka dieťaťa do ŠKD pravidelná, vo výnimočných prípadoch nepravidelná.

Z pohľadu dĺžky pobytu dieťaťa v ŠKD počas dňa v našom ŠKD využívame **pravidelnú poldennú formu výchovy**.

**Z hľadiska trvania:**

* pravidelné - dlhodobé (napr. upevňovanie zručností sebaobsluhy)
* sezónne (zimné športy)
* príležitostné (koncerty, ale aj každoročne opakujúce sa podujatia napr. ku Dňu matiek, veľkonočné, vianočné, Deň detí a pod.)

Výchovu mimo vyučovania realizujeme pravidelnými, priebežnými a príležitostnými činnosťami v oddelení alebo v rámci ŠKD. Formy výchovy a vzdelávania sa v režime dňa v školskom klube striedajú:

:

* v oddychovej a relaxačnej činnosti
* v rekreačnej činnosti
* v príprave na vyučovanie a vzdelávacej činnosti
* výchovno-vzdelávacej činnosti podľa výchovného programu (v jednotlivých TOV),
* v samoobslužnej činnosti
* vo verejnoprospešnej činnosti
* v činnosti kultivácie osobnosti
* v režimových činnostiach
* vo voľných hrových činnostiach

Vo výchove mimo vyučovania v ŠKD je dobrovoľnosť a sloboda detí rešpektovaná vo výbere v individuálnych i v skupinových činnostiach, ale aj voľných herných činnostiach.

**Formy práce pri spontánnej činnosti:**

* odpočinok, čítanie kníh a časopisov,
* tematické hry (domov, rodina, škola, doprava…),
* konštruktívne hry so stavebnicou,
* stolné hry, skladanie obrázkov,
* voľné kreslenie, omaľovanky, doplňovačky, dramatizácia rozprávky.

**Formy práce pri riadenej činnosti**:

* vychádzky s pozorovaním,
* technické práce s rôznymi druhmi materiálu,
* ručné práce s využitím rôznych výtvarných techník,
* besedy,
* práce s knihou,
* súťaživé hry, didaktické hry,
* hudobne pohybové hry,
* športové hry
* výukové programy na PC.

Pri všetkých týchto aktivitách sú rešpektované požiadavky na voľný čas dieťaťa:

* *požiadavka pedagogického ovplyvňovania voľného času*, keď vychovávateľka

navodzuje a motivuje činnosť a oceňuje výkony detí,

* *požiadavka dobrovoľnosti*, keď sa dieťa zapojí do jemu primeranej činnosti na základe

vlastného záujmu a dobrej motivácie,

* požiadavka *zaujímavosti*, s prvkami pestrosti,
* *požiadavka aktivity*, kde je činnosť volená tak, aby v nich mohli byť úspešné všetky

deti, aby sa čiastočne zúčastňovali na tvorbe a príprave činnosti, na ich realizácii a hodnotení,

* *požiadavka citlivosti*, ktorá závisí na prežívaní kladných emócií v priebehu aj po

hodnotení ukončenej činnosti,

* *požiadavka sebarealizácie*, lebo činnosťou dieťa objavuje svoje dobré stránky, ak je

jeho snaha a výsledky jeho práce kladne hodnotené okolím.

Vychovávateľky uplatňujú predovšetkým **zážitkové, aktivizujúce  a motivačné** metódy a formy práce, spolupracujú s rodinou dieťaťa a s pedagogickými zamestnancami školy.

K **aktivizujúcim formám** výchovy patrí napríklad **animácia, výchova zážitkom, outdorové aktivity, terénna práca, dobrovoľníctvo**... Formou **cielenej motivácie** sa pedagogickí pracovníci snažia zapojiť deti do všetkých činnosti. Snažia sa vytvárať návyk na účelné trávenie voľného času

Súhrn metód, foriem a spoločne uplatňovaných postupov je uplatňovaný podľa momentálnych požiadaviek a možností detí a školy tak, aby smerovali k rozvoju všetkých kľúčových kompetencií žiaka a naplnenia profilu absolventa našej školy.

***Každé dieťa je nezameniteľná individualita. K naplňovaniu jednotlivých kompetencií v plnej miere dochádza postupne, rôznym tempom, v priebehu celého výchovného cyklu.***

***5 Tematické oblasti výchovy***

Pre individuálny a spoločenský rozvoj jednotlivca má veľký význam uspokojenie potreby rozvíjať svoje záujmy, čo vedie k jeho psychickej vyrovnanosti, spokojnosti a radosti.

Výchovno-vzdelávacia činnosť s prvkami samovzdelávania je v ŠKD realizovaná v priebehu činností prameniacich zo záujmov detí a uskutočňuje sa v špecializovaných blokoch, realizovaných v rámci:

* **odpočinkových, či rekreačných činností**,
* pri **príprave na vyučovanie**, ktorá však preferuje iné stratégie, ako vyučovací proces,
* **záujmových činností**, ktorých činnosť však nie je totožná s krúžkovou činnosťou.

**Záujmovú činnosť** charakterizujeme ako vedomú činnosť zameranú na uspokojenie a rozvoj individuálnych potrieb, záujmov a sklonov.

**Cieľom je**:

* formovanie tvorivých schopností,
* utváranie zručností a návykov pre získavanie, prehlbovanie a uplatňovanie vedomostí,

poznatkov a praktických skúseností z rozličných oblastí života

* pre formovanie a celkový rozvoj osobnosti a jej aktívneho spôsobu života.

ŠKD tak tvorí prechod od formálneho vzdelávania k neformálnemu vzdelávaniu.

Výchovno-vzdelávacia činnosť v školských kluboch detí je vnútorne prepojená s obsahom a cieľmi základného vzdelávania. Tematické oblasti výchovy sú kompatibilné so siedmimi vzdelávacími oblasťami, t.j. gramotnosťami základného vzdelávania (jazyková a komunikačná, zdravotná a pohybová, technická a profesijná, spoločensko-vedná a občianska, umelecká-estetická). Obsahovú dimenziu výchovy mimo vyučovania reprezentujú tri piliere – personalizácia, inklúzia a subjektívna pohoda, ktoré sú obsiahnuté v nasledujúcich oblastiach výchovy:

* **komunikácia a práca s informáciami**
* **sebarozvoj a svet práce**
* **zdravie a subjektívna pohoda**
* **spoločnosť a príroda**
* **kultúra a umenie**

***5.1 Rozdelenie TOV***

**5.1.1 Komunikácia a práca s informáciami**

= vzdelávacie oblasti – **Jazyk a komunikácia**, **Matematika a práca s informáciami**

Rozvoj gramotnosti: čitateľskej, funkčnej, informatickej, mediálnej...

**Charakteristika TOV:**

* verbálna a neverbálna komunikácia, virtuálna komunikácia, efektívna komunikácia, budovanie digitálnej stopy,
* riešenie konfliktov, aktívne počúvanie, prezentačné zručnosti,
* kritické myslenie, riešenie problémov, vyhľadávanie a detegovanie informácií (fakty, argumenty, názor, pocit, hoax), objektivita subjektivita interpretácií, komparácia informácií, overovanie informácií,
* čitateľská, matematická a digitálna gramotnosť.

**Ciele TOV:**

* Osvojovať si schopnosti prezentačných zručností, diskutovať, obhajovať vlastné názory s využitím analytických zručností a kritického myslenia.
* Vyjadrovať názory ústnou aj písomnou formou v súlade s komunikačnou situáciou, v rôznom komunikačnom prostredí.
* Vyjadrovať svoje myšlienky v materinskom aj cudzom jazyku, pracovať s knihou, tvoriť texty rôznych štýlov, tvoriť vlastné texty, pochopiť funkcie písanej reči a porozumieť významu textu.
* Aplikovať informatickú kultúru založenú na rešpektovaní právnych a etických zásad používania IKT a mediálnych produktov.
* Používať kritické a analytické myslenie pri poznávaní nebezpečenstva internetu a online prostredia (dostupnosť informácií, strata súkromia, otvorenosť k ľuďom).
* Rozvíjať jazykové a komunikačné zručnosti s ohľadom na čistotu jazykového prejavu, rozvoja slovnej zásoby a gramatickej správnosti vyjadrovania.
* Osvojovať si komunikačnú etiku.
* Využívať matematické myslenie a logické operácie v každodennom živote a štúdiu.

**5.1.2 Sebarozvoj a svet práce**

= vzdelávacia oblasť – **Človek a svet práce**

Rozvoj gramotností: finančná, matematická, interpersonálna...

**Charakteristika TOV:**

* personalizácia – priestor pre objavovanie a definovanie seba,
* sebadôvera, sebapoznávanie – kto som, kým sa chcem stať, o čom snívam,
* manažment času (angl. time management), sebadisciplína, pevná vôľa. Budovanie „mojej značky“ – prezentovanie seba,
* mäkké zručnosti (angl. soft skills) – tímová spolupráca, kooperácia, asertivita, tvorivé myslenie, empatia,
* riešenie konfliktov, správne sa rozhodovať, vyjednávanie, atraktivita povolaní, nové pracovné pozície, digitalizácia a informatizácia.

**Ciele TOV:**

* Prejavovať podnikavosť, iniciatívnosť, tvorivosť a prirodzenú zvedavosť pri poznávaní sveta okolo seba.
* Osvojovať si zručnosti riešiť konflikty, vyjadrovať svoje postoje a názory na primeranej úrovni empatie a asertivity.
* Zapájať sa úspešne do bežného života rozvíjaním zručností finančnej gramotnosti.
* Aplikovať metakognitívne stratégie pri postupoch vlastného učenia sa.
* Využívať vlastné záujmy na podporu sebarealizácie a voľby povolania.
* Aplikovať zručnosti kooperácie a spolupráce ako člen tímu, sociálnej skupiny.
* Nadobúdať pracovné zručnosti v rôznych oblastiach ľudskej činnosti.
* Byť zodpovedný za pracovné úlohy – dokončiť začatú prácu.

**5.1.3 Zdravie a subjektívna pohoda**

= vzdelávacia oblasť – **Zdravie a pohyb**

Rozvoj gramotnosti: pohybová, interpersonálna...

**Charakteristika TOV:**

* fyzické zdravie, duševné zdravie, zdravý životný štýl, životospráva, šport, cvičenie, režim dňa,
* motivácia, ašpirácie, túžby,
* postoje, názory,
* sila prítomného okamihu, prežívanie svojej pozície – člena tímu, skupiny ako časť rastu, života,
* subjektívna pohoda (angl. wellbeing) ako schopnosť bytia bez strachu, úzkosti, nežiť v obrane,
* pocit šťastia – čo ma robí šťastným, čo mi prináša radosť,
* pocit spokojnosti – zmysel života,
* skutočný život a virtuálna realita.

**Ciele TOV:**

* Vykonávať činnosti zodpovedajúce svojmu osobnému potenciálu v oblasti pohybových aktivít, športu a telesnej výchovy.
* Dosahovať duševnú rovnováhu prostredníctvom kompenzácie duševného a fyzického zaťaženia školského vyučovania pohybovými aktivitami.
* Získať informácie o zdravom životnom štýle a uspokojiť svoje fyzické potreby (spánok, strava, pohyb, odpočinok ) vo svojom dennom režime.
* Využívať svoje osobné záujmy na vlastnú sebarealizáciu a relaxáciu.
* Využívať svoj talent a nadanie na vyjadrovanie svojej životnej spokojnosti.
* Mať pozitívny vzťah k pohybovým aktivitám a športu s ich pravidelným začlenením do denného režimu.
* Získať informácie o situáciách ohrozujúcich zdravie a vedieť poskytnúť prvú pomoc na veku primeranej úrovni. Poznať dôležité linky pomoci.
* Upevňovať hygienické zásady, návyky základných sebaobslužných činností, poznať kultúru stolovania a aplikáciu zásad slušného správania v praxi.
* Prejaviť prosociálne zručnosti pri sebapoznávaní, riešení emočných problémov, mať schopnosť zvládnuť vlastné pozitívne a negatívne emócie, riešiť kvalitu vzťahov s rodičmi, spolužiakmi, učiteľmi/vychovávateľmi.
* Získať správne návyky držania tela a mať kultivovaný pohybový prejav.
* Nadobudnúť odolnosť a zdravé sociálne návyky ako prevenciu pred rizikovým správaním.

**5.1.4 Spoločnosť a príroda**

= vzdelávacie oblasti – **Človek a spoločnosť** a **Človek a príroda**

Rozvoj gramotnosti: prírodovedná, občianska...

**Charakteristika TOV:**

* hodnoty v spoločnosti, sloboda, demokracia, práva a povinnosti, ľudské práva,
* sociálne znevýhodnené (vylúčené) skupiny,
* inkluzívny prístup k životu – prijatie druhého za partnera, spoločníka, spolutvorcu,
* medziľudské vzťahy, tolerancia, akceptácia, rešpektovanie, dialóg, konsenzus, kompromis, lojalita,
* trvalo udržateľný rozvoj.
* planéta Zem,
* vesmír,
* globálne problémy ľudstva.

**Ciele TOV:**

* Utvrdzovať etické správanie, prijímanie odlišnosti, občianske postoje a zručnosti ako trvalé aspekty občianskej spoločnosti.
* Upevňovať vlastné poznanie a aplikáciu spoločenských, kultúrnych a právnych noriem v správaní voči okoliu.
* Diskutovať o mediálne aktívnych skupinách, ktoré spochybňujú demokratické hodnoty a propagujú extrémizmus v rôznych oblastiach (napr. youtuberi, influenceri propagujúci nežiadúce postoje a názory v rozpore s demokratickými hodnotami a spoločenskými normami).
* Aplikovať prírodovedné vedomosti a formulovať argumenty na podporu rozhodnutí a odporúčaní súvisiacich so spoločenskými alebo globálnymi výzvami.
* Demonštrovať zásady environmentálneho prístupu k životnému prostrediu.
* Rozvíjať abstraktné myslenie smerujúce k pochopeniu podstaty témy a aj experimentovanie a bádanie.
* Zapájať sa do výberu a realizácie dobrovoľníckych aktivít.

**5.1.5** **Kultúra a umenie**

= vzdelávacia oblasť - **Umenie a kultúra**

Rozvoj gramotnosti: vizuálna...

**Charakteristika TOV:**

* kultúrne dedičstvá – tradície, zvyky, obyčaje,
* rozmanitosť a vplyv iných kultúr,
* národná hrdosť, vlastenectvo. Slovensko – moja krajina,
* náboženstvá,
* národnostné menšiny,
* umenie – výtvarné, hudobné, literárno-dramatické,
* sebavyjadrenie cez umenie.

**Ciele TOV:**

* Aplikovať podnety moderného výtvarného umenia, podnety inšpirované dejinami umenia, podnety architektúry, podnety fotografie, podnety videa a filmu, podnety elektronických médií, podnety dizajnu a remesiel, podnety speváckej a inštrumentálnej činnosti, podnety iných oblastí poznávania sveta pri vlastnom experimentovaní, rozvíjaní tvorivosti a kreativity postavených na vlastnom zážitku a skúsenosti.
* Nadobudnúť interkultúrne kompetencie a uvedomovať si vzájomný vplyv rôznych kultúr na Slovensku v kontexte histórie a súčasnosti.
* Využívať rôzne formy umenia (hudobné, výtvarné, dramatické, tanečné) na vlastné sebavyjadrenie, originálne reflexie skutočnosti, schopnosti kritického čítania a interpretácie.
* Prejavovať vzťah k ľudovým tradíciám, ochrane a poznávaní kultúrneho dedičstva, poznávaniu kultúrnych hodnôt umenia.
* Využívať pri komunikácii a interakcii s ľuďmi poznatky o kultúrach, náboženstve a tradíciách národnostných menšín žijúcich na Slovensku.
* Vnímať umenie a kultúru na základe súčasných kultúrnych procesov a aktuálnych problémov, chápať význam estetických faktorov a estetickej činnosti v každodennom živote, význam umenia v živote jednotlivca a spoločnosti.
* Rozvíjať poznanie seba ako euroobčana v oblasti kultúry, využívať skúsenosti muzeálnej a galerijnej pedagogiky.

Výchovný program školského klubu detí je otvoreným dokumentom. Ciele tematických oblastí výchovy sú prispôsobené požiadavkám 21. storočia, záujmom a potrebám súčasných detí i trendom vo svete vzdelávania (digitalizácia, informatizácia, inklúzia, individualizácia a diferenciácia a i.). V tematických oblastiach výchovy sú integrované všetky ciele základného vzdelávania, ktoré boli adaptované vo vzťahu k charakteru výchovy mimo vyučovania a špecifikám výchovno-vzdelávacej činnosti v školskom klube detí v reálnej pedagogickej praxi. Tematické oblasti výchovy sú vzájomne prepojené, prelínajú sa a nevystupujú ako samostatné a izolované časti. Nie sú uzavretým celkom, ale otvorenou obsahovou dimenziou výchovy mimo vyučovania, čo umožňuje ich aktualizáciu, inováciu a obohatenie v rámci výchovných programov školských zariadení. Napĺňaním cieľov tematických oblastí výchovy sa školské kluby detí plnohodnotne podieľajú na intrapersonálnom i interpersonálnom rozvoji detí a ich príprave na život.

Na úrovni plánovania obsahu výchovy a vzdelávania v konkrétnych školských kluboch detí sa

odporúča vzájomné prelínanie a striedanie tematických oblastí výchovy. Realizácia TOV nie je podmienená striedaním všetkých oblastí počas jedného pracovného týždňa.

Tematické oblasti výchovy je možné implementovať v rámci všetkých druhov činností, s rešpektovaním zabezpečenia psychohygieny detí a ich oddychu v čase mimo vyučovania.

Vzniká tak ucelený a vzájomne prepojený systém základného vzdelávania a výchovy.